Mourschoarzet o deus izili Breizhistance/Strollad Sokialour Breizh po doa desket e oa hegaset Marc Le Fur (kannad UMP Aodoù an Arvor ha bezprezidant bodadeg vroadel bro-chall) peogwir ne oa tamm pres ebet war-a-seblant gant Frederic Miterrand evit kemer perzh en ur  raktres lezenn all diwar-benn ar yezhoù a vez graet « rannvroel » anezho gant tud zo.  Fellout a ra deomp adlavaret neus ket bet morse diwanet tamm intrudu sirius ebet e Pariz evit reiñ dar brezhoneg un dazont a yezh vev.  Bep tro ez eo ar Vretoned o unan o deus kavet an diskoulmoù : skolioù dre soubidigezh, kelenn dan dud deuet, brezhoneg war vord an hentoù, embann, chadennoù skingomz…  Neus mann ebet da chortoz a-berzh Pariz !  Ne cheller ket distagañ ar stourm evit  ar brezhoneg eus an hini evit sevel ur galloud politikel e Breizh.  Neus nemet ur parlamant renet gant ar vretoned a chello sevel lezennoù a zerefe gant hor bro ma vefe evit ar brezhoneg pe evit traoù all.  Moarvat e chellimp embann kement-se da vare an dilennadegoù rannvro.  En ur chortoz kement se hag en ur chortoz e vefe komprenet gant Marc Le Fur hag e vignoned eus an tu-dehoù pe eus an tu-kleiz, hag hep kaout douetañs eus youl vat pep hini e chalvomp da harpañ an  intrudoù lechel evel hini kerent Bruz a gerzho dar sadorn 5 a viz Kerzu adalek 10e30 evit reiñ dan deskadurezh gall roll ar vugale enskrivet e hentenn divyezhek ar gumun a vez nachet he gwir da zioren gant melestradurezh ar Frañs.